कागजों की गड्डी के ऊपर एक असली नोट रख ठगने वाला काबू
कागजकी गड्डी के ऊपर एक असली नोट रखकर राहगीरों को मूर्ख बनाकर ठगने वाले गिरोह का पुलिस ने खुलासा किया है। पुलिस ने एक युवक को गिरफ्तार किया। यह गिरोह दिल्ली से रोहतक आकर सड़कों पर गुलदस्ते दूसरा सामान बेचता था।
शहर थाना प्रभारी इंस्पेक्टर सुनीता ने बताया कि एएसआई नरेश कुमार के नेतृत्व में टीम ने छापामार कर मामले का खुलासा किया। गुप्त सूचना पर पुलिस ने दिल्ली घेवरा की जेजे कॉलोनी निवासी संजय को कच्चा बेरी रोड नजदीक रेलवे फाटक से गिरफ्तार किया। संजय ने बताया कि वे आसपास के इलाके में शीशे के मंदिर गुलदस्ते बेचते हैं। सामान बेचते समय अकेली महिला को ठगते हैं। इसके लिए अपने साथ कागजों की थैली रखते हैं। इसमें एक नोट असली होता है। यह गड्डी दिखाकर धोखे से उनका सामान लेकर फरार हो जाते हैं। मूलरूप से गुजरात के कुबेर नगर हाल सांपला निवासी रमेश को चार सितंबर 2016 को भी गिरफ्तार किया था।
दोलाख रुपए बंटवारे की बात कहकर ठगा था : लाढौतरोड निवासी राजबाला ने 26 नवंबर 2015 को शिकायत दी थी। इसमें कहा गया था कि वह सुखपुरा चौक से अपने घर जा रही थी। रास्ते में दो युवकों ने उसे एक थैली दिखाई। इसमें दो लाख रुपये होने की बात कहकर बंटवारा कराने को कहा। शिव मंदिर के पास महिला अपना बैग साइड में रखकर बंटवारा कराने लगी तो उसका बैग लेकर फरार हो गए। बैग में मोबाइल फोन, सोने की अंगूठी, बाली 900 रुपये थे।
रोहतक. ठगीकरने वाले आरोपी से पुलिस द्वारा बरामद गडि्डयां।
hin_Deva hin_Deva hin_Deva hin_Deva bho_Deva